نوشاد قاصر

رانا نوشاد علی قاصر ہریانوی اور اردو زبان کے شاعر تھے۔ ان کا تعلق ملتان سے تھا۔ وہ 21دسمبر 1965کو پیداہوئے۔نوشاد علی قاصر نے پاکستانی میں ہریانوی زبان کی ترقی کے لیے کافی کام کیا۔ انھوں نے ہریانوی قاعدے کی تشکیل میں بھی کنورنثار احمد ایڈووکیٹ کے ساتھ کام کیا۔انھوں نے 1996 سے ہریانوی قاعدے کی ابتدائی اور مجوزہ شکل بھی طے کر دی تھی۔ ان کا اردو مجموعہ کلام 'طلسم خواب' کے نام سے شائع ہوا۔ وہ پاکستان میں ہریانوی زبان کے فروغ کے لیے کام کرنے والی تنظیم ”نوہرہ“ کے بانی اراکین میں سے تھے۔انھوں نے 24 اکتوبر 2024 کو وفات پائی۔ وہ کینسر کے مرض میں مبتلا تھے۔انھوں نے بہت سی اردو اور ہریانوی زبان کی کتابیں بھی شائع کیں۔

 حوالہ جات